CELEX: 62016TN0131
Language: et
Date: 2016-03-22 00:00:00
Title: Kohtuasi T-131/16: 22. märtsil 2016 esitatud hagi – Belgia versus komisjon

30.5.2016   
            
            
               ET
            
            
               Euroopa Liidu Teataja
            
            
               C 191/36
            
         22. märtsil 2016 esitatud hagi – Belgia versus komisjon
   (Kohtuasi T-131/16)
   (2016/C 191/48)
   Kohtumenetluse keel: inglise
   
      Pooled
   
   
      Hageja: Belgia Kuningriik (esindajad: C. Pochet ja J. Halleux, keda abistasid advokaadid M. Segura Catalán ja M. Clayton)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               võtta vastu ja rahuldada hagis esitatud tühistamisväited;
            
         
               —
            
            
               tühistada komisjoni 11. jaanuari 2016. aasta otsus Belgia Kuningriigi poolt kohaldatava ülemäärase kasumi vabastuse riigiabi kava SA.37667 (2015/C) (ex 2015/NN) kohta, niivõrd kui see ei identifitseeri õigesti riigiabi meedet, liigitab ülemäärase kasumi maksustamise süsteemi kavaks ja loeb selle kokkusobimatuks riigiabiks ELTL artikli 107 tähenduses;
            
         
               —
            
            
               teise võimalusena tühistada vaidlustatud otsuse artiklid 1 ja 2 niivõrd kui need loevad ülemäärase kasumi maksustamise korra siseturuga kokkusobimatuks riigiabiks ja kohustavad vastuolus liidu õiguse üldpõhimõtetega väidetava riigiabi tagasi nõudma kontsernidelt, millesse abisaajad kuuluvad;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimese väite kohaselt on rikutud ELTL artikli 2 lõiget 6 ning ELL artikli 5 lõikeid 1 ja 2 kasutades riigiabi reegleid Belgia riigi maksualase jurisdiktsiooni ühepoolseks määratlemiseks.
            
         
               2.
            
            
               Teise väite kohaselt esineb eksimus seaduse kohaldamisel ja ilmne eksimus väidetava riigiabi meetme hindamisel ning selle liigitamisel abikavaks, mis ei nõua täiendavaid rakendusmeetmeid määruse nr 2015/1589 artikli 1 punkti d ja ELTL artikli 107 tähenduses.
            
         
               3.
            
            
               Kolmanda väite kohaselt on rikutud ELTL artiklit 107 nentides, et ülemäärase kasumi maksustamise süsteem on riigiabi meede. Komisjon ei ole tõendanud riigi vahendite kaasatust ega tuvastanud soodustuse olemasolu ning on ekslikult hinnanud valikulisust ja konkurentsi kahjustamist.
            
         
               4.
            
            
               Neljanda väite kohaselt esineb ilmne eksimus hindamisel kuna väidetavateks riigiabi kasusaajateks on määratletud mitte üksnes Belgia üksused, kes on Belgias maksustavad, vaid ka rahvusvahelised kontsernid, millesse nad kuuluvad.
            
         
               5.
            
            
               Viienda, teise võimalusena esitatud väite kohaselt, on rikutud seaduslikkuse üldpõhimõtet ja nõukogu 13 juuli 2015. aasta määruse (EL) artikli 16 lõiget 1, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (1), sest tagasimakset võib nõuda rahvusvahelistelt kontsernidelt, millesse otsuse saanud Belgia üksused kuuluvad.
            
         
      (1)  Nõukogu 13 juuli 2015. aasta määrus (EL), millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015 L 248, lk 9).